**МБАЛ „ВЕЛИКИ ПРЕСЛАВ” ЕООД – ВЕЛИКИ ПРЕСЛАВ**

**гр.В.Преслав, ул.”Л.Каравелов” № 51, тел. 053842307**

З А П О В Е Д

№ 390

гр.Велики Преслав, 14.08.2023 г.

На основание чл.90 от Кодекса на труда,във връзка с чл.68,ал.7 от Закона за лечебните заведения

Н А Р Е Ж Д А М

1.Да се проведе конкурс за заемане на длъжността „Лекар,началник отделение” в „МБАЛ-Велики Преслав” ЕООД, гр.Велики Преслав при условията на трудов договор за срок от 3/три/ години съгласно чл.68,ал.7 от ЗЛЗ, съгласно структурата на болницата за следното отделение:

1.1.Отделение по физикална и рехабилитационна медицина;

2.Конкурсът да се обяви писмено в ежедневник,както и обявата за същия се поставя на видно място в административната част на сградата на болницата.Текстът на обявлението е неразделна част от настоящата заповед.

3.Обявата да се публикува в интернет сайта на „МБАЛ-Велики Преслав” ЕООД гр. Велики Преслав.

4.Изисквания за заемане на длъжността:

Кандидати могат да бъдат лица, отговарящи на следните изисквания:

4.1.Да притежават образователно-квалификационна степен „магистър” по медицина;

4.2.Да имат придобита специалност по профила

4.3.Да имат трудов стаж по специалността в лечебно заведение за болнична помощ минимум 3/три/години;

4.4.Да не са осъждани.

5.Начина за провеждане на конкурса:по документи и чрез събеседване:

5.1.Лекарствена политика и качество на лечението;

5.2. Провеждане на политики на ефективен контрол на разходите и мерки за повишаване качеството на лечебната дейност в отделението.

5.3.Икономическа ефективност на отделението;

5.4.Бъдещо развитие на отделението за следващите 3 години с представяне на план за устойчиво развитие на качеството на съответната структура / в писмен вид/.

Провежда се на два етапа – допускане до конкурса и провеждане на конкурса.

6.Необходими документи за участие в конкурса и срок за подаването им:

6.1.Заявление за участие в конкурса;

6.2.Професионална биография;

6.3.Копие от диплома за завършено медицинско образование;

6.4.Копие от диплома за придобита специалност;

6.5.Квалификационни документи от проведени курсове;

6.6.Копие от трудова книжка;

6.7.Медицинско удостоверение- оригинал;

6.8.Свидетелство за съдимост – оригинал;

6.9.Удостоверение за членство в БЛС.

7.Необходимите за участието в конкурса документи се подават в общ запечатан плик, надписан с името на кандидата и длъжността, за която кандидатства.

Запечатаният плик се входира в деловодството на „МБАЛ-В.Преслав”ЕООД гр.В.Преслав в едномесечен срок от датата на публикуване на настоящата обява/16.08. 2023 год./.В случай, че срокът изтича в неработен ден, за последен ден на срока се счита първият работен ден след изтичането му.Ежедневно в края на работния ден служителката от служба „Деловодство” предават на касиера входираните през деня документи за участие в конкурса за съхранение в касата на болницата.

Преди подаване на документите кандидатите имат право да получат в отдел „Човешки ресурси” на „МБАЛ-В.Преслав” ЕООД и да се запознаят със следните документи:

-Писмената длъжностна характеристика за длъжността „лекар,началник отделение”, което те удостоверяват с подписи дата,положени на бланката, по текста на която са се запознали;

-Статистически данни за дейността на „МБАЛ-В.Преслав” ЕООД за периода 2020-2022 год.;Икономически данни за предходните 3 години отнасящи се за дейността на отделенията в „МБАЛ-В.Преслав” ЕООД.

8.В двудневен срок /работни дни/ след изтичане на срока за подаване на документите, със заповед на Управителя се назначава комисия за извършване преценка по допускане участието в конкурса.Комисията в 7/седем/-дневен срок/работни дни/ от назначаването й се произнася с решение в писмен протокол по допускането за участие в конкурса на кандидатите, внесли документи.

На недопуснатите в конкурса се съобщават писмено съображенията за отказа.Те имат правата по чл.93,ал.2 от КТ – да направят възражение пред работодателя,обявил конкурса, който в 3/три/-дневен срок от получаване на възражението решава въпроса окончателно.

На допуснатите в конкурса се съобщава писмено датата,часа и мястото за провеждане на конкурса, вкл.и събеседването.

9.Класиране:

9.1.Комисията разглежда и оценява представените документи за образование и професионална квалификация по точкова система от 1 до 5, както следва:

а/за първа специалност - 5 точки;

б/за втора специалност – 5 точки;

в/други квалификационни документи – 1 точка;

9.2.Комисията провежда събеседване с кандидата по темите:

9.2.1.Икономическа ефективност на отделението;

9.2.1.Лекарствена политика и качество на лечението;

9.2.3. Провеждане на политики на ефективен контрол на разходите и мерки за повишаване качеството на лечебната дейност в отделението.

9.2.4.Бъдещо развитие на отделението за следващите 3 години с представяне на план за устойчиво развитие на качеството на съответната структура / в писмен вид/,

като поставя оценка от 2 до 6 с точност до 0,25.Оценките се приравняват към точковата система, като оценка 4,50 носи 10 точки на кандидата.Всяко повишаване на оценката с по 0,25 добавя по 2 точки по съответната позиция.

10.Комисията класира само успешно издържалите конкурса.Издържали конкурса се считат кандидатите, получили оценки най-малко 4,50 по т.9.1 т. 9.2.

11.Резултатът от конкурса се обявява чрез писмено съобщение на участвалите в него в 3/три/-дневен срок от съставянето на протокола на комисията.

12.Трудовото правоотношение възниква с лицето,което е получило най-голям сбор от точки по точки 1 и 2 и е класирано на първо място за длъжността,за която кандидатства по реда на т.1 от деня в който е получило съобщението за резултата, при условията на чл.96 от КТ.

13.Неразделна част от тази заповед е обявлението за конкурса.

Управител:

 /п /д-р Йошенка Ненчева/